SBI ATM ভেঙে ২১ লক্ষ টাকা লুঠ, চাঞ্চল্য বর্ধমানে

বর্ধমান: বর্ধমানে (Burdwan) নিরাপত্তারক্ষীবিহীন এসবিআই (SBI ATM) এটিএম এ ডাকাতি। প্রায় ২১ লক্ষ টাকা এটিএম ভেঙে লুঠ। তবে এ বিষয়ে ব্যাঙ্ক কর্তৃপক্ষ কোনও মুখ খুলতে চাননি।

বর্ধমান শহরের কানাইনাটশাল ডিভিসি মোর এলাকায় এসবিআই এটিএম-এ ভয়াবহ ডাকাতির ঘটনায় চাঞ্চল্য ছড়ায় বুধবার। মঙ্গলবার রাতের অন্ধকারে এসবিআই এটিএম ভেঙে দুষ্কৃতীরা লক্ষাধিক টাকা নিয়ে চম্পট দেয়। এটিএম-এর শাটার ভেঙে ভেতর ঢুকে গ্যাস কাটার দিয়ে পুরো এটিএম ভেঙে টাকা নিয়ে যায়। প্রায় ২১ লক্ষ টাকা এই এটিএম থেকে খোয়া গেছে বলে স্থানীয় সূত্র মারফৎ জানা যায়।

কিন্তু আশ্চর্য বিষয় এত বড় ঘটনায় এলাকার লোক কেউ টের পাইনি বলে সূত্র মারফৎ জানা যায়। এদিন দুপুরে ব্যাঙ্কের কর্মীরা আসেন তারপরেই শাটার তুলে ভাঙা এটিএম-এর ছবি তুলে নিয়ে যান। তবে এটিএমের ভেতরে থাকা সিসিটিভি ক্যামেরা দুষ্কৃতীরা গ্যাস কাটার দিয়ে ঝলসে দেয়। ঘটনা জানাজানি হতেই এলাকায় চাঞ্চল্য ছড়ায়।

আরও পড়ুন- দিল্লিতে পরিচারিকার কাজ করতে গিয়ে চুরি প্রায় ৪ লক্ষ টাকা সহ সোনা-হিরের গয়না

স্থানীয়দের অভিযোগ এই এটিএমএ কোনও নিরাপত্তারক্ষী নেই দীর্ঘদিন ধরে। ফলে নিরাপত্তারক্ষী না থাকার সুযোগেই এই ডাকাতির ঘটনা ঘটল। তবে নিরাপত্তারক্ষী থাকলে এই ঘটনা ঘটত না বলে দাবি।

তবে এই ঘটনায় ব্যাঙ্কের কর্মীরা কেউ মুখ খুলতে চাননি ক্যামেরার সামনে। স্থানীয় সূত্রে আরও জানা যায়, এই এলাকায় এরকম ধরনের ঘটনা কোনদিন ঘটেনি। এই প্রথম এরকম ঘটনায় আতঙ্কিত রয়েছেন স্থানীয়রা। পুলিশ ঘটনার তদন্ত শুরু করেছে।

দেখুন আরও খবর-